บีทีออกกองซื้อรร.สมุย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

ประกันผลตอบแทนเกิน6%คุยยอดพักแน่นปีนี้กำไร72ล.
โพสต์ทูเดย์ — บลจ.บีที เร่งเครื่องออกกองทุนอสังหาฯ ซื้อกรรมสิทธิ์โรงแรมเมอร์เคียว สมุย คุยค้ำประกันปันผลสูงกว่า 6% ตลอดอายุโครงการ
นายอนุสรณ์ บูรณกานนท์ กรรมการผู้จัดการ บริษัทหลักทรัพย์จัดการกองทุน (บลจ.) บีที เปิดเผยว่า เตรียมเปิดขายกองทุนรวมอสังหาริมทรัพย์แบบมีกรรมสิทธิ์ เมอร์เคียว สมุย มูลค่ากองทุน 828 ล้านบาท ซึ่งคาดว่าเพื่อซื้อที่ดินและอาคารโรงแรมเมอร์เคียว สมุยบุรี รีสอร์ท อ.เกาะสมุย จ.สุราษฎร์ธานี ซึ่งตั้งอยู่บนหาดแม่น้ำ โดยมี บริษัท สมุยบุรี บีช รีสอร์ท เป็นผู้เช่าและบริหารงาน ซึ่งควบคุมมาตรฐานโดยกลุ่มแอคคอร์
ในปีที่ 15 กองทุนได้รับการค้ำประกันการจ่ายเงินปันผลจากธนาคารพาณิชย์ เป็นจำนวนเงินโดยในปีที่ 1 เท่ากับ 53.82 ล้านบาท ปีที่ 2 เท่ากับ 55.89 ล้านบาท และปีที่ 35 ปีละ 57.96 ล้านบาท และตั้งแต่ปีที่ 6 เป็นต้นไป เจ้าของทรัพย์จะเป็นผู้ค้ำประกันผลตอบแทนเท่ากับค่าเช่าคงที่ขั้นต่ำ หรือ 58 ล้านบาทต่อปี บวกกับส่วนแบ่งกำไรอีก 60% 
ทั้งนี้ หากคำนวณอัตราผลตอบแทนปีแรกเท่ากับ 6.5% ในปีที่ 1 ปีที่ 2 เท่ากับ 6.75% และ 7% ในปีที่ 35 
“กองทุนนี้จะให้ผลตอบแทนสูงกว่าพันธบัตรไทยเข้มแข็ง หรือมากกว่า 6% แน่นอน และมีการค้ำประกันการจ่ายปันผลไว้ถึง 3 ชั้นด้วยกัน ทำให้นักลงทุนสบายใจได้ นอกจากนี้กองทุนนี้ยังเป็นกองทุนอสังหาริมทรัพย์ที่มีกรรมสิทธิ์ในอสังหาริมทรัพย์ (Free Hold) ไม่ใช่สิทธิการเช่า (Lease Hold) ทำให้นักลงทุนมีความเป็นเจ้าของ ซึ่งการเป็นเจ้าของที่ดินชายหาดบนเกาะสมุยในสมัยนี้หาไม่ได้ง่ายๆ” นายอนุสรณ์ กล่าว
นายณกุล ไชยนิล ผู้จัดการกองทุนอสังหาริมทรัพย์ บลจ.บีที กล่าวว่า ในช่วงเดือน พ.ค. ที่มีเหตุการณ์รุนแรงในกรุงเทพฯ แต่ที่โรงแรมนี้มีอัตราการเข้าพัก 76% และในเดือน ก.ค.ส.ค. มีการจองห้องพักเต็มหมดแล้ว ทำให้คาดว่าปีนี้โรงแรมจะมีกำไรประมาณ 72 ล้านบาท หลังจากมีกำไรแล้ว 30 ล้านบาท ในช่วง 5 เดือนแรกของปี